Bagraškiolis
Bagraškiolis (uig. باغراش كۆلى = Baƣrax Kɵli), Bostenhu (kin. 博斯滕湖, pinyin: Bósīténg Hú) – ežeras vakarų Kinijoje, Sindziango provincijoje, Bajangol Mongolų autonominėje prefektūroje, 57 km į šiaurės rytus nuo Korlos miesto. Telkšo rytinėse Tian Šanio pašlaitėse, 1030 m aukštyje virš jūros lygio. Plotas iki 1380 km², gylis iki 16 m. Ilgis 55 km, plotis 25 km. Krantai žemi, smėlingi arba sudruskėję. Įteka Kaidu upė (Chaidyk Golas), išteka Končedarja.